EkBass/fiwiki-20250220-pages-articles huggingface dataset:
Acosta

Acosta on muun muassa seuraavien henkilöiden sukunimi: * Aida de Acosta (1884–1962), yhdysvaltalainen lentäjä ja seurapiirihenkilö * Alberto Acosta (s. 1966), argentiinalainen jalkapalloilija * Alexander Acosta (s. 1969), yhdysvaltalainen ministeri * Allegra Acosta (s. 2002), yhdysvaltalainen näyttelijä ja laulaja * Bismark Acosta (s. 1986), costaricalainen jalkapalloilija * Claudio Acosta (s. 1988), argentiinalainen jalkapalloilija * Claudio Silvero Acosta (s. 1935), paraguaylainen katolinen piispa * Eladio Acosta Arteaga (1916–2012), kolumbialainen katolinen arkkipiispa * Francisco Ozoria Acosta (s. 1951), dominikaanilainen katolinen piispa * Lautaro Acosta (s. 1988), argentiinalainen jalkapalloilija * Martín Acosta y Lara (1925–2005), uruguaylainen koripalloilija * Mercedes de Acosta (1893–1968), kuubalais-yhdysvaltalainen runoilija, näytelmäkirjailija ja muotisuunnittelija * Nelson Acosta (s. 1944), uruguaylais-chileläinen jalkapalloilija ja valmentaja * Oscar Zeta Acosta (1935–1974), yhdysvaltalainen lakimies, kirjailija, poliitikko ja kansalaisoikeusaktivisti * Uriel Acosta (n. 1585–1640), portugalinjuutalainen rationalistifilosofi ja uskontokriitikko.
Hämeenlinnan yhteiskoulu

Hämeenlinnan Yhteiskoulu (HYK) on Hämeenlinnassa toimiva 1.–9. luokkien yhtenäiskoulu. Vuonna 2023 koulua kävi noin 770 oppilasta. Koulu toimii Tuomelan yksikössä Hätilässä (luokat 1.–6.) ja Myllymäen väistötiloissa (luokat 7.–9.). Koulun rehtorina toimii Anne Laatikainen. Opettajia Hämeenlinnan yhteiskoulussa on noin 60. Vuoteen 2012 saakka koulun yhteyteen kuului myös lukio. == Koulun historia == Hämeenlinnan Suomalainen tyttökoulu aloitti toimintansa vuokratiloissa Hallituskatu 19:ssä vuonna 1878, ja oli kolmas suomalainen koulu, joka antoi tytöille oppikouluopetusta. Sen toimitilat siirrettiin Linnankatu 6:een Lönnin taloon vuonna 1879. Vasta vuonna 1888 koulunkäynti alkoi omassa koulurakennuksessa Turuntiellä. Tyttökoulu muutettiin Hämeenlinnan suomalaiseksi yhteiskouluksi vuonna 1904. Sekä pojat että tytöt pääsivät käymään samaa koulua, jonka tiloja peruskorjattiin ja laajennettiin 1906-1907. Nykyisin koulu sijaitsee vastakkaisella puolella kaupunkia Hätilässä, jonne Hämeenlinnan Yhteiskoulua varten valmistui uusi rakennus vuonna 1955 osoitteeseen Viertokatu 1. Peruskoulujärjestelmään siirtymisen myötä yhteiskoulu jaettiin Hämeenlinnan yhteiskoulun lukioksi sekä Hätilän yläasteeksi. Vuonna 1997 ostettiin Viertokadun varrella sijaitseva vanha kauppa opetustiloiksi ja vuosina 1998-1999 koulun päärakennus remontoitiin. Syksyllä 1999 aloitti toimintansa yhtenäiskoulu, jonka nimeksi tuli Hämeenlinnan Yhteiskoulu ja joka muodostui Hätilän yläasteesta ja lukiosta sekä viereisessä rakennuksessa toimineesta Tuomelan alakoulusta. Hämeenlinnan yhteiskoulun lukion toiminta sulautettiin muihin Hämeenlinnan kaupungin lukioihin syksystä 2012 alkaen. Vuoden 2012 helmikuussa Tuomelan oppilaat siirrettiin opiskelemaan väistötiloihin rakennuksessa ilmenneiden sisäilmaongelmien vuoksi. Tuomelan koulun remontti valmistui vuonna 2016. Tuomelan koulurakennuksen kylkeen valmistui 2024 vuoden lopulla uudisosa ja Viertokadun varteen sisäliikuntahalli. Yläkoululaisten kahden vuoden väistö Myllymäessä päättyi lyhtykulkueeseen 20.12.2024.https://yle.fi/a/74-20132359 ==Lähteet== ==Kirjallisuutta== *Hämeenlinnan Suomalainen Tyttökoulu ja Yhteiskoulu 1878-1928. Hämeenlinna 1928. *Hämeenlinnan yhteiskoulu 1878-1968. Hämeenlinna 1968. *Salokannel, Akseli: Hämeenlinnan suomalaisen tyttökoulun alkuvaiheista. Hämeenlinna 14. (1964). *Hakulinen, Rainar: Hämeenlinnan yhteiskoulu 1878-1978. Loimaa 1978. *Vilkuna, Anna-Maria: Yhteiskoulu - yhteisvoimin, Hämeenlinnan yhteiskoulu 125 vuotta. Hämeenlinna 2003. == Aiheesta muualla == *Koulukirjaston sivut *Hykin teatterin kotisivut *Suomen yksityisten oppikoulujen digitaalinen matrikkeli 1872-1977 Luokka:Hämeenlinnan peruskoulut Luokka:Hätilä
Jalkapallon Suomen Cup 1960

Jalkapallon Suomen Cup 1960 oli cupin kuudes järjestämisvuosi. Osanotto-oikeus siihen oli kaikilla seuroilla. Kilpailuun osallistui 166 joukkuetta joista Mestaruus- ja Suomensarjan joukkueet, kaikkiaan 37 (6+31), pääsivät ilman karsintaa 64 joukkuetta käsittävään varsinaiseen kilpailuun. Muiden 27 joukkueen selville saamiseksi pelattiin 3 karsintakierrosta. Loppuotteluun selvisivät Valkeakosken Haka ja Rosenlewin Urheilijat -38, ja se pelattiin Olympiastadionilla. Ottelun voitti Haka jatkoajalla 3-1(1-1,0-1) tasoitettuaan ottelun pari minuuttia ennen varsinaisen peliajan päättymistä. Haka voitti myös kauden 1960 Suomen mestaruuden ja ylsi näin ollen ensimmäisenä joukkueena Suomessa tuplaan. == Suomen Cupin ottelut == Varsinaisen kilpailun 1. ja 2.kierros Kotijoukkue Tulos Vierasjoukkue 2.kierros Tulos Turun Weikot 2–4 Porin Karhut Karhut TaPa 3 1 Rauman Iirot 1–5 Tampereen Palloilijat Karhut TaPa 3 1 Loviisan Tor 1–2 Sudet Sudet PeKa 2 0 Myllykosken Pallo -47 3–4 Peli-Karhut Sudet PeKa 2 0 Tornion Pallo -47 3–1 Karihaaran Tenho TP-47 OTP 3 1 Oulun Kärpät 1–5 Oulun Työväen Palloilijat TP-47 OTP 3 1 Pietarsaaren Into 5–1 Gamlakarleby Bollklubb GBK Drott 6 2 Seinäjoen Palloseura 0–4 IF Drott GBK Drott 6 2 Jämsänkosken Ilves 2–3 Tampereen Palloveikot TPV TuKV 2 1 Malmin Palloseura 3–6 Turun Kisa-Veikot TPV TuKV 2 1 Riihimäen Palloseura 4–0 Turun Toverit RiPS Ponnistus 2 4 Kuusankosken Puhti 4–5 Helsingin Ponnistus RiPS Ponnistus 2 4 Peli-Pojat, Mikkeli 1–2 Warkauden Pallo -35 WP-35 Haka 1 9 Vammalan Palloseura 1–6 Valkeakosken Haka WP-35 Haka 1 9 Bollklubben-46, Karjaa 3–2 Turun Palloseura BK-46 I-Kissat 1 3 Rauman Lukko 0–4 Ilves-Kissat BK-46 I-Kissat 1 3 Kotkan Reipas 1–7 Mikkelin Pallo-Kissat MiPK Vesa 2 1 Käpylän Urheilu-Veikot 3–7 Töölön Vesa MiPK Vesa 2 1 Helsingin Kullervo 3–9 Åbo IFK ÅIFK RPallo 3 4 Rauman Pallo 2–1 Vaasan Palloseura ÅIFK RPallo 3 4 Valkeakosken Koskenpojat 0–5 Viipurin Reipas, Lahti Reipas HPS 3 2 Hangö IK 2–5 Helsingin Palloseura Reipas HPS 3 2 Lappeenrannan Pallo 4–7 Kotkan Työväen Palloilijat KTP Toverit 3 0 Kallion Palloseura 0–5 Helsingin Toverit KTP Toverit 3 0 Seinäjoen Sisu 1–2 Kokkolan Palloveikot KPV RU-38 2 4 Lahden Pallo-Miehet 2–4 Rosenlewin Urheilijat -38 KPV RU-38 2 4 Kalevan Pallo-Pojat 3–0 Hämeenlinnan Pallokerho KPP TKT 0 3''' Salon Palloilijat 1–7 Tampereen Kisa-Toverit KPP TKT 0 3''' Oulun Palloveikot 4–2 Rovaniemen Palloseura OPV KajPS 6 2 Kajaanin Palloseura 6–1 Jakobstads Bollklubb OPV KajPS 6 2 Savonlinnan Palloilijat luov. Kuopion Elo Elo KPT 1 2 Joensuun Pelitoverit 0–7 Kuopion Pallotoverit Elo KPT 1 2 Neljännesvälierän uusinta: Ilves-Kissat - Haka 0-2. Cup-mestarit: Aarre Klinga, Olli Mäkinen, Antti Nieminen, Aimo Pulkkinen, Veijo Valtonen, Pentti Niittymäki, Markku Kumpulampi, Esko Malm, Keijo Airola, Eero Nieminen ja Juhani Peltonen. == Lähteet == * Suomen Palloliiton toimintakertomus 5 * Suomen Palloliiton toimintakertomus 6 Luokka:Vuoden 1960 jalkapallo Luokka:Suomen Cup
Aline Pipping

Kenny Aline Pipping (18. maaliskuuta 1863 Hämeenlinna – 28. elokuuta 1963 Helsinki) oli suomalainen kaunokirjallisuuden ruotsintaja. ==Henkilöhistoria== Aline Pippingin vanhemmat olivat Helsinki-Hämeenlinna radan rakennustöitä johtanut insinöörieverstiluutnantti Knut Theodor Pipping (1826–1885) ja Christina Lovisa Alina Pipping Standerskiöld (1842–1864). Hänen nuorempi veljensä oli foneetikko, kielentutkija ja professori Hugo Pipping. Pipping kävi ruotsinkielisen tyttökoulun Helsingissä 1872–1879. Hän opiskeli kieliä Keski-Euroopassa ja toimi sitten saksan kielen opettajana Lyceum för gossar och flockor -koulussa vuosina 1887–1892. ==Kirjallinen tuotanto== Pipping käänsi italiasta ruotsin kielelle Carlo Collodin Pinocchion seikkailut ja Dante Alighierin Jumalaisen näytelmän. === Teoksia === * Nyare italiensk lyrik : en samling skaldeporträtt och öfversättningar. Helios, Helsingfors 1906 === Ruotsinnoksia === * Giosuè Carducci : Valda dikter ; bemynd. öfvers. från italienskan jämte en lefnadsteckning af författaren af Aline Pipping. Bonnier, Stockholm 1894 * Carlo Collodi : Pinocchios äfventyr : berättelse om en marionett ; auktoriserad öfversättning från italienskan af Aline Pipping. Helios, Helsingfors 1904, 2. uppl. Schildt, Helsingfors 1919 * Dante Alighieri : Dantes Gudomliga komedi 1 : Helvetet. Schildt, Helsingfors 1924 * Dante Alighieri : Dantes Gudomliga komedi 2 : Luttringsberget. Schildt, Helsingfors 1924 * Dante Alighieri : Dantes Gudomliga komedi 3 : Paradiset. Schildt, Helsingfors 1924 * Dante Alighieri : Den gudomliga komedin : inferno ; i svensk (revid. och bearb.) övers. av Alinen (sic) Pipping ; med ill. av Gustave Doré och en inledning av Dorothy Sayers. Schildt, Helsingfors 1965 * Dante Alighieri : Den gudomliga komedin : skärselden ; i svensk (revid. och bearb.) övers. av Aline Pipping ; med ill. av Gustave Doré och en inledning av Dorothy Sayers. Schildt, Helsingfors 1966 == Palkinnot == * Svenska Litteratursällskapets Granbergska priset 1925 == Lähteet == Luokka:Suomalaiset kielenkääntäjät Luokka: Suomalaiset opettajat Luokka: Yli satavuotiaiksi eläneet suomalaiset Luokka:Vuonna 1863 syntyneet Luokka:Vuonna 1963 kuolleet
Heli Parland

Heli Parland (o. s. Gestrin; 5. joulukuuta 1915 Kangasala – 1963 Tukholma, Ruotsi) oli suomalainen ruotsin kielellä kirjoittanut runoilija. Hän oli vuodesta 1945 naimisissa kirjailija Ralf Parlandin kanssa. Pariskunta muutti vuonna 1948 pysyvästi Ruotsiin. == Teoksia == * Fågelvinge ur dunklet. KF:s bokförlag, Stockholm 1949 == Lähteet == * * Svenskt författarlexikon (1941–1950), s. 483 Runeberg.org. === Viitteet === Luokka:Suomenruotsalaiset kirjailijat Luokka:Suomalaiset runoilijat Luokka:Vuonna 1915 syntyneet Luokka:Vuonna 1963 kuolleet
Jarl Ahrenberg

Jarl Gustaf Eyolf Ahrenberg(12. marraskuuta 1902 Viipuri – 28. joulukuuta 1967 Helsinki) oli suomalainen ruotsin kielellä kirjoittanut runoilija. == Teoksia == * Mät lyckan med egen aln : historiallinen romaani. Söderström, Helsingfors 1947 == Lähteet == * Luokka:Suomenruotsalaiset kirjailijat Luokka:Vuonna 1902 syntyneet Luokka:Vuonna 1967 kuolleet
Saaret (alueyksikkö)

Saaret () eli Saarten alueyksikkö (Περιφερειακή ενότητα Νήσων, Perifereiakí enótita Níson) on yksi Kreikan alueyksiköistä. Se sijaitsee Attikan alueella ja sen hallinnollinen keskus on Salamiin kaupunki. Alueyksikön pinta-ala on 879 neliökilometriä ja asukasluku 74 651 (vuonna 2011). Alueyksikkö perustettiin vuoden 2011 alussa Kallikrates-suunnitelman myötä. Tuolloin aiempi Pireuksen prefektuuri lakkautettiin ja jaettiin kahdeksi alueyksiköksi, Saarten alueyksiköksi ja Pireuksen alueyksiköksi. Alueyksikköön kuuluvat niin kutsutut Argo-Saroniset saaret, mukaan lukien Ateenan edustalla sijaitsevat Salamis ja Aígina, sekä muut Attikan hallintoalueeseen kuuluvat saaret, kuten kauempana Lakonian etelärannikolla sijaitseva, muutoin Jooniansaariin lukeutuva Kythera. Lisäksi alueyksikköön kuuluvat Attikan alueen Peloponnesoksen niemimaalla sijaitsevat osat Troizína ja Méthanan niemi. == Kunnat == Alueyksikkö jakaantuu kahdeksaan kuntaan seuraavasti: Kartta Kunta Kuntakeskus Väkiluku 2 Agkístri Megalochóri 1 142 1 Aígina Aígina 13 056 3 Hydra (Ýdra) Hydra 1 966 4 Kythera (Kýthira) Kythera 4 041 5 Póros Póros 3 993 6 Salamis (Salamína) Salamis 39 283 7 Spétses Spétses 4 027 8 Troizinía- Méthana Galatás 7 143 == Lähteet == == Aiheesta muualla == * Περιφερειακή ενότητα Νήσων. Saarten alueyksikön kotisivu. *
Axel Barck

Axel Reinhold Barck (5. elokuuta 1881 Vaasa – 28. marraskuuta 1968 Kotka) oli suomalainen ruotsin kielellä kirjoittanut kirjailija. Axel Barckin vanhemmat olivat Carl Barck (1849–1932) ja Maria Sparf (1845–1897). Hän kävi seitsemän luokkaa Vaasan ruotsalaista lyseota ja suoritti postivirkamiestutkinnon 1908. Barck oli Kristiinankaupungin posti- ja lennätinkonttorin johtaja 1928–1934 ja Kotkan posti- ja lennätinkonttorin johtaja 1934–1949. Barck oli myös Postitorvi-lehden päätoimittajana 1928–1943. == Teoksia == * Från tackel och tåg : romaani. Förlaget Bro, Åbo 1945 == Lähteet == * * Geni.com : Axel Barckin perhetiedot * Kirjasampo.fi : Axel Barck Luokka:Suomenruotsalaiset kirjailijat Luokka:Vuonna 1881 syntyneet Luokka:Vuonna 1968 kuolleet
Tanssiteatteri Vilya

Tanssiteatteri Vilya on helsinkiläisten tanssijoiden vuonna 2006 perustama tanssiteatteri, joka tuottaa vuosittain 1-2 teosta. Ryhmä on viime vuosina keskittynyt suomalaisten klassikkoteosten uusiin tulkintoihin. Teosten liikekieli on yhdistelmä nykybalettia, nykytanssia ja teatteria, ja koreografiat ovat Tuuli-Maaria Louhensalo-Lindströmin. ==Teokset== *2012 - Sudenmorsian, Stoa ja Kanneltalo, Helsinki *2011 - Pohjanportit; Kalevan maat -unikuvia rauta-ajasta, Kokoteatteri, Helsinki *2009 - Laulu Tulipunaisesta Kukasta, Valtimonteatteri, Helsinki *2009 - Pessi ja Illusia -baletti, Jokela *2008 - Lumikuningatar-tanssisatu, Jokela *2006 - Henkien Kätkemä, Helsinki ==Aiheesta muualla== *Tanssiteatteri Vilyan kotisivu, Internet Archive 12.12.2010. Luokka:Suomalaiset tanssiryhmät Luokka:Suomalaiset tanssiteatterit Luokka:Nykytanssiryhmät Luokka:Helsingin teatterit
Kalamos

Kalamos () tai Kálamos () voi viitata seuraaviin: * kalamos eli akaina, antiikin kreikkalainen pituus- ja pinta-alamitta * Kálamos, kylä Kytheran kunnassa Attikan alueella. * Kálamos, entinen kunta ja nykyinen Oropóksen kunnan osa Attikan alueella. * Kálamos, saari ja Lefkaksen kunnan kunnallisyksikkö Jooniansaarten saariryhmässä.
Kálamos (Kythera)

Kálamos () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 223 (vuonna 2011). Kálamos on osa Chóran eli Kytheran pääkylän kyläyhdyskuntaa ja sijaitsee Kytheran eteläosassa. Kylässä on ravintoloita ja majoituspalveluita. Kálamoksen ympäristössä harjoitetaan viininviljelyä. Kálamoksesta on matkaa lounaassa sijaitsevaan Kapsálin kylään noin kaksi kilometriä. Kylän lähellä sijaitsevat myös Fyrí Ámmoksen, Vrouléan ja Chalkóksen uimarannat sekä Johannes Teologin (Ágios Ioánnis Theológos) kirkko. == Lähteet == Luokka:Kytheran kylät
Aku Visala

Aku Olavi VisalaAku Olavi Visala, Springer Reference. Viitattu 29.12.2013. on suomalainen teologian tohtori ja uskonnonfilosofian dosentti Helsingin yliopistossa. Hän on kirjoittanut yhdessä Olli-Pekka Vainion kanssa teoksen Johdatus uskonnonfilosofiaan (Kirjapaja, 2011). Visala toimii tutkijana Helsingin yliopistossa ja Notre Damen yliopistossa Yhdysvaltain Indianassa.Aku Visala, University of Notre Dame, Anthropology, Post-Doc, Academia.edu. Viitattu 29.12.2013. Aiemmin hän oli vierailevana tutkijana Oxfordin yliopistossa.Dr. Aku Visala PhD (Helsinki) , Ian Ramsey Centre for Science & Religion, University of Oxford. Viitattu 29.12.2013 Hän on uskonnonfilosofi, joka tutkii moraalin ja tietoisuuden evoluutiota.Pauli Juusela: Onko Jumala olemassa? Uskoa voidaan sekä puolustaa että vastustaa järjellä, Aku Visalan haastattelu, Vantaan Lauri 11.08.2011. Viitattu 29.12.2013. Visalan uskonnonfilosofian alan väitös Helsingin yliopistossa vuonna 2009 voitti European Society for the Study of Science and Theologyn tutkimuspalkinnon. Visala on kirjoittanut myös nykyajan ateismista.Aku Visala: Tieteen ja teismin suhteesta , Suomen evankelisluterilainen kirkko 13.4.2011. Viitattu 29.12.2013. Hänen mukaansa on epäselvää, mikä ateistien jumalakuva on. Hänestä ateistien pitäisi ensin määritellä, mikä jumala on, ennen kuin voisivat todeta, etteivät häneen usko. == Teoksia == * * * ==Lähteet== Luokka:Suomalaiset teologit Luokka:Syntymävuosi puuttuu Luokka:Elävät henkilöt
Sirpale (lehti)

Sirpale oli suomalainen Oulussa vuosina 1927–1976 ilmestynyt lukemistolehti. Lehden perustaja oli Juho Henrik (Hannes) Haikala, ent. Hekkala. Lehteen kirjoittivat muun muassa Seppo Tuisku, Juhani Salomaa ja Jorma Kurvinen. Kaarina Kaarna julkaisi nimimerkillä Kleopatra romaaninsa Katariina ja Munkkiniemen kreivi alun perin jatkokertomuksena Sirpale-lehdessä. Rautatiekirjakaupan irtonumeromyynnissä Sirpale oli vuonna 1933 sijalla kolme, vuonna 1943 sijalla 10, vuonna 1953 sijalla 13, vuonna 1963 sijalla 47 ja vuonna 1973 sijalla 49. Lehden ilmestyminen päättyi kun samoin Oulussa ilmestynyttä Perjantai-lehteä kustantanut Perjantai ky osti Sirpaleen 1976. == Lähteet == * Juri Nummelinin Julkaisemattomia-blogi 27.6.2007 : Suomalaisten lukemistolehtien historiaa Luokka:Suomalaiset lukemistolehdet Luokka:Oulun media Luokka:Ilmestymästä lakanneet suomalaiset aikakauslehdet
Kat Falls

Kat Falls (o.s. Moynihan) (s. 1964 Silver Spring, Maryland, Yhdysvallat) on yhdysvaltalainen kirjailija, joka kirjoittaa dystopista scifiä. Hänen kirjoittamistaan kirjoista on kaksi kirjaa käännetty suomeksi vuonna 2011: Veden alla ja Vastavirta. == Opiskelu ja henkilökohtainen elämä == Falls vietti nuoruutensa Silver Springissä. Hän opiskeli Rensselaer Polytechnic Institutessa ja lähti jatkamaan myöhemmin opiskeluaan Northwestern- yliopistossa. Siellä hän suoritti Master of Fine Arts -tutkinnon. Hän myös opettaa siellä nykyisin. Hänen miehensä on teatterinjohtaja Robert Falls. He asuvat Evanstonissa Illinoisissa ja heillä on kolme lasta. == Julkaistut kirjat == === Suomeksi === * * === Englanniksi === * * * * Lähde: == Lähteet == == Aiheesta muualla == * * * * Luokka:Yhdysvaltalaiset kirjailijat Luokka:Vuonna 1964 syntyneet Luokka:Elävät henkilöt
Erkki Kauppila – Lehtimies ja eurokommunisti

Erkki Kauppila – Lehtimies ja eurokommunisti on vuonna 2012 ilmestynyt Kansan Uutisten päätoimittajan Erkki Kauppilan kesken jääneiden muistelmien pohjalta toimitettu teos. Teoksen ovat toimittaneet Noora Kauppila ja Pekka Tuominen.Veli-Pekka Leppänen, Kiltti kommunisti kavalassa maailmassa , Helsingin Sanomat 11.3.2012, viitattu 13.3.2012 Muistelmissa käydään läpi Kauppilan tie kiiminkiläisestä mökinpojasta puoluetoimitsijaksi ja toimittajaksi, jolle uralle hän haaveili jo nuoresta pitäen. Teos kuvaa hänen elämäänsä niin yksityishenkilönä kuin poliitikkona ja lehtimiehenäkin. Kauppila kuvaa suhteiden katkeamista Moskovaan ja kertoo tilanteesta, jolloin puolue tuomitsi Tšekkoslovakian miehityksen Kauppilan muotoilemin sanoin. Kauppila on sitä mieltä, että juuri miehitys nosti taistolaiset vahvoiksi. Tuki Neuvostoliitolle oli ansio, jolla meritoitua.Jouko Joentausta, Mökin pojan tie vaikuttajaksi, Kansan uutiset 5.2.2012, viitattu 13.3.2012 Helsingin kilteimmäksi kommunistiksi sanottu Kauppila piirtää kriitikon mukaan itsestään koruttomasti todenmukaisen kuvanPoimintoja arvioista: Arto Kouri, Kansan Tahto 1.3.2012, viitattu 13.3.2012 ==Lähteet== ==Aiheesta muualla== *Teos ladattavissa (pdf 33,8 Mt) Luokka:Suomalaiset elämäkerrat ja muistelmat Luokka:Vuoden 2012 kirjat Luokka:Suomalaiset politiikan tietokirjat
Korkeakouluharjoittelu

Korkeakouluharjoittelu tarkoittaa korkeakouluopiskelijan opintoihin kuuluvaa työharjoittelua, käytännön harjoittelujaksoa, jonka aikana opiskelija saa tuntumaa oman alansa työtehtäviin ja pääsee kartuttamaan työelämätaitojaan. Harjoittelu voi kuulua opintoihin joko pakollisena tai vapaaehtoisena. Harjoittelu suoritetaan usein opintojen loppuvaiheessa, jolloin opiskelijalla on jo valmiuksia tehdä ohjatusti samoja tehtäviä kuin valmistuttuaan. == Lähteet == == Aiheesta muualla == *Laadukas harjoittelu -opas *Korkeakoulujen harjoittelukäytännöt Luokka:Korkeakoulutus Luokka:Työ
Mariankirkko (Krakova)

Mariankirkko () on Puolassa Krakovan Rynek Główny-torin laidalla sijaitseva kirkko. Kirkossa on kaksi jyhkeää tornia, jotka ovat korkeudeltaan ja malliltaan erilaiset. Tarinan mukaan tornit suunnittelivat veljekset, joista lopulta toinen surmasi hienomman tornin rakentaneen veljensä. Kirkossa on 1400-luvulla Veit Stossin tekemä alttariveistos. == Lähteet == == Aiheesta muualla == * Sulo Haltsonen : Krakovan kaunein kirkko, Suomen Kuvalehti, 21.01.1939, nro 3, s. 24, Kansalliskirjaston digitaaliset aineistot Luokka:Krakovan rakennukset ja rakennelmat Luokka:Puolan kirkot
Nyrjähdys

Nyrjähdys on äkillisen voiman aiheuttama nivelsiteiden ja nivelen vaurio, revähdys tai venähdys. Vamma aiheuttaa verenvuotoa ihonalaiseen kudokseen. Kivun lisäksi vamma-alueelle kerääntyy nestettä, ja se turpoaa. Lievä nilkan nyrjähdys paranee tavallisesti itsestään. Vaikeampaa nyrjähdystä hoidetaan nilkkatuen avulla, joka estää nilkan taipumisen sivusuunnassa. Lisäksi fysioterapeutin ohjaamat harjoitteet edistävät nilkan paranemista. ==Lähteet== Luokka:Traumat Luokka:Urheiluvammat
Shirley Cawley

Shirley Cawley (s. 26. huhtikuuta 1932 Croydon) on brittiläinen entinen yleisurheilija, joka kilpaili pituushypyssä. Cawley voitti pronssia Helsingin olympiakisojen naisten pituushypyssä tuloksella 592, joka oli hänen uransa paras tulos. Vuoden 1954 Euroopan-mestaruuskilpailuissa hän sijoittui seitsemänneksi. == Lähteet == * sports-reference Luokka:Brittiläiset pituushyppääjät Luokka:Brittiläiset olympiamitalistit Luokka:Vuonna 1932 syntyneet Luokka:Mahdollisesti elävät henkilöt
Vihti Ski Center

Vihti Ski Center on hiihtokeskus Vihdin Ojakkalassa. Vihti Ski sisältää 15 rinnettä ja 10 hissiä. Erikoisuutena 150 metrin katettu ja värivalaistu mattohissi. Vihti Ski Center tarjoaa vuokrattavaksi lautailu- ja laskettelutarvikkeita ja keskuksessa toimii myös kolme rinneravintolaa. Sen rinne oli nykyään Vihti Ski Centerin toimitusjohtajana toimivan alppihiihtäjä Sami Uotilan kotirinne hänen aktiiviurallaan. Vihti Skin yhteydessä toimii myös vuonna 2000 avattu Vihti Golf Center sekä vuonna 2017 avattu teemapuisto PuuhaPark. ==Lähteet== ==Aiheesta muualla== * Vihti Ski Center Luokka:Suomen talviurheilukeskukset Luokka:Vihdin rakennukset ja rakennelmat Luokka:Vihdin urheilu
Catherine Hardy

Catherine ”Cathy” Hardy (8. helmikuuta 1930 Carrollton, Georgia – 8. syyskuuta 2017) oli yhdysvaltalainen yleisurheilija. Hän kilpaili naisten sadan metrin juoksussa, 200 metrin juoksussa ja 4 × 100 metrin viestijuoksussa vuoden 1952 kesäolympialaisissa Helsingissä. Viestissä hän muodosti kultaa voittaneen joukkueen yhdessä Mae Faggsin, Barbara Jonesin ja Janet Moreaun kanssa. Henkilökohtaisilla matkoilla Hardy karsiutui ennen finaalia. == Lähteet == * Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1930 syntyneet Luokka:Vuonna 2017 kuolleet
Ursula Knab

Ursula Knab (Schlicksupp, 22. marraskuuta 1929 Heidelberg, Baden-Württemberg – 23. toukokuuta 1989 Karlsruhe, Baden-Württemberg) oli saksalainen yleisurheilija, jonka päälaji oli pikajuoksu. Hän urheili Saksan liittotasavallan joukkueessa Helsingin olympiakisoissa 1952 4 × 100 metrin viestissä, jossa hän voitti hopeaa joukkuetovereinaan Maria Sander, Helga Klein ja Margarete Petersen. Samoissa kisoissa hän juoksi myös 200 metrin kilpailussa jääden välierässään seitsemänneksi. ==Lähteet== * sports-reference Luokka:Saksalaiset pikajuoksijat Luokka:Saksalaiset olympiamitalistit Luokka:Vuonna 1929 syntyneet Luokka:Vuonna 1989 kuolleet
Rantapallo.fi

Rantapallo.fi on suomalainen matkailun erikoissivusto, joka aloitti toimintansa vuonna 2007. Sivustolla julkaistaan matkaoppaita ja matkailualan uutisia sekä matkatoimistojen tarjonnan kokoava äkkilähtöhaku. Lisäksi sivuilla on lento- ja hotellihaut ja matkablogeja. Rantapallon viikoittainen lukijamäärä on noin 118 000. Rantapallo on Suomen suurin matkailuaiheinen sivusto ja sen kävijäennätys on 520 000 yksittäistä kävijää viikossa. Sivuston on perustanut Jani Uljas. Rantapallon sisältöpäällikkönä toimii Inka Khanji. Portaalin omistaa Rantapallo Oy. Rantapallo Oy:n toimintaan kuuluu myös Napsu.fi-sivusto ja Ikkunapaikka.fi-lehden osakkuus. == Kohdeoppaat, artikkelit ja matkailualan uutiset == Rantapallon matka-artikkelit ja kohdeoppaat antavat tietoa eri matkakohteista ja vinkkejä matkan suunnitteluun. Sivustolla julkaistaan myös matkailuaiheisia artikkeleja sekä kokemuksia matkakohteista eri puolilta maailmaa. == Hakupalvelut == Rantapallo.fi-sivuston äkkilähtöhaun avulla voi vertailla hintoja ja etsiä matkatoimistojen matkatarjouksia. Äkkilähtöjen lisäksi Rantapallossa voi vertailla myös esimerkiksi vuokra-autoja sekä lento ja hotelli -paketteja. Rantapallo ei ole matkatoimisto, vaan varausvaiheessa käyttäjä siirtyy hintavertailusta matkatoimiston tai lentoyhtiön sivuille. == Matkablogit == Kuka vain voi perustaa matkailuaiheisen blogin Rantapalloon. Yhteensä Rantapallo.fi:ssä on yli sata aktiivista matkablogia. == Lähteet == == Aiheesta muualla == *Matkailuportaali Rantapallo.fi *Suomen Lehdistö: Rantapallo kasvoi verkossa Luokka:Suomalaiset verkkosivustot
Alfredo Bonanno

Alfredo Bonanno (1937 Catania, Italia – 6. joulukuuta 2023 Trieste) oli italialainen anarkisti ja kirjailija. Bonanno oli useita kertoja vankilassa Italiassa. Hän sai puolitoista vuotta vankeutta kirjan Aseistettu riemu julkaisemisesta.Miguel Amoros "Anarquía profesional y desarme teórico. Sobre insurrecionalismo" Vuonna 2003 hänet tuomittiin kuudeksi vuodeksi vankeuteen "aseellisesta ryöstöstä", mutta hänet vapautettiin ennenaikaisesti "terveyssyistä".Some biographical notes. From the Solidarity Initiative in Athens, March 2010 ==Teokset== ===Suomennetut teokset=== * Mellakasta kapinaan: anarkistinen näkökulma jälkiteollista kapitalismia vastaan (From Riot to Insurrection: Analysis for an anarchist perspective against post- industrial capitalism), Helsinki: SAL-Helsinki 1995. Sarja: SAL-julkaisut, 4. ==Muut teokset== * The Anarchist Tension * And We Will Still Be Ready To Storm The Heavens Another Time: *Against Amnesty * Armed Joy * A Critique of Syndicalist Methods * For An Anti-authoritarian Insurrectionalist International * From Riot to Insurrection: Analysis for an anarchist perspective against post-industrial capitalism * The Insurrectional Project * Let’s Destroy Work, Let’s Destroy the Economy * Locked Up * Propulsive Utopia * Worker's Autonomy == Lähteet == ==Aiheesta muualla== * Alfredo Bonanno * Anarchist Library - Alfredo Bonanno Luokka:Italialaiset anarkistit Luokka:Italialaiset filosofit Luokka:Vuonna 1937 syntyneet Luokka:Vuonna 2023 kuolleet
Alfredo Tinoco

Alfredo Tinoco (s. 13. maaliskuuta 1934 Villa Carbon) on meksikolainen entinen yleisurheilija, joka kilpaili keskimatkojen juoksussa, estejuoksussa ja kestävyysjuoksussa. Tinoco voitti vuonna 1959 pronssia Pan-Amerikan kisoissa 3 000 metrin estejuoksussa ja sijoittui samoissa kisoissa 5 000 metrin matkalla neljänneksi sekä 1 500 metrillä viidenneksi. Hän sai Keski-Amerikan ja Karibianmeren kisoissa 1959 kultaa 3 000 metrin esteistä ja hopeaa 1 500 metriltä. Tinoco osallistui estejuoksussa Rooman olympialaisiin 1960, joissa hän karsiutui ensimmäisellä kierroksella jäätyään eränsä kymmenenneksi eli viimeiseksi. Tinocon ennätys 3 000 metrin estejuoksussa on 8.58,0 vuodelta 1959. == Lähteet == Luokka:Meksikolaiset estejuoksijat Luokka:Meksikolaiset keskimatkojen juoksijat Luokka:Meksikolaiset kestävyysjuoksijat Luokka:Vuonna 1934 syntyneet Luokka:Elävät henkilöt
Livádi

Livádi (, ”Niitty”) voi viitata muun muassa seuraaviin paikkoihin Kreikassa: * Livádi, kaupunki, Elassónan kunnan kunnallisyksikkö ja entinen kunta Lárisan alueyksikössä Thessalian alueella * Livádi eli Korissía, kylä Kéan saarella Etelä-Egean saarten alueella * Livádi, kylä Kytheran saarella Attikan alueella * Livádi, kylä Sérifoksen saarella Etelä-Egean saarten alueella == Katso myös == * Livádia, useita paikkoja == Lähteet ==
Denys Kostjuk

Denys Kostjuk (; s. 13. maaliskuuta 1982 Pervomaisk) on ukrainalainen maantiepyöräilijä. Kostjuk ajoi ammattilaisena vuosina 2004–2016. Hän voitti muun muassa maansa mestaruuden 2007 ja 2013 sekä Donetskin GP-kilpailun vuosina 2007 ja 2008. Hän kilpaili Pekingin olympialaisissa 2008, joissa hän oli aika-ajon 36. ja sijoittui maantieajossa 76:nneksi. Vuonna 2011 Kostjuk oli Ranskan ympäriajon 153. ja sijoittui MM-kisojen 23:nneksi maantieajossa. Hän voitti Race Horizon Parkin ensimmäisen kilpailun 2013 ja kolmannen kisan 2014. Kostjuk on naimisissa kolmiloikan maailmanmestari Olha Saladuh’an kanssa == Lähteet == Luokka:Ukrainalaiset maantiepyöräilijät Luokka:Vuonna 1982 syntyneet Luokka:Elävät henkilöt
Livádi (Kythera)

Livádi (; ) on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 77 (vuonna 2011). Livádi sijaitsee Kytheran eteläosassa. Se muodostaa laajemman kyläyhdyskunnan (Τοπική Κοινότητα Λιβαδίου, Topikí Koinótita Livadíou), johon kuuluvat varsinaisen Livádin kylän lisäksi Áno Livádi, Katsoúni, Lourantiánika ja Travasariánika. Koko yhdyskunnan väkiluku on 464. Livádin kylä on rakennettu laaksoon, jossa harjoitetaan viinin ja vihannesten viljelyä. Lisäksi laaksossa kasvaa oliivipuita. Maanviljelijöitä eri puolilta saarta saapuu kerran viikossa myymään tuotteitaan kylän pääkadulle. Kylässä on ravintoloita, kahviloita ja majoituspalveluita. Livádissa sijaitsee Agíos Andréaksen kirkko, joka on rakennettu Bysantin-valtakaudella ja on yksi saaren suurimmista. Livádin läheisyydessä sijaitsee Balkanin niemimaan alueen suurin kivisilta, Katoúnin silta. Se on rakennettu Kytheran kuuluessa Britanniaan. Káto Livádissa toimii bysanttilaista taidetta, kuten ikoneja ja freskoja sekä erilaisia kirkkoesineitä esittelevä bysanttilainen museo. == Lähteet == == Aiheesta muualla == * Kuva kylästä Luokka:Kytheran kylät
Värriöjoki

Värriöjoki on Kemijoen sivujoki Savukoskella ja Sallassa Lapissa. Joki saa alkunsa Tuntsan erämaa-alueelta Sallassa ja yhtyy Kemijokeen Savukosken Martissa. ==Lähteet== ==Aiheesta muualla== * Luokka:Sallan joet Luokka:Savukosken joet Luokka:Ylä-Kemijoen valuma-alue
Paul Durin

Paul Joseph Durin (3. tammikuuta 1890 Maubeuge – 24. toukokuuta 1955 Maubeuge) oli ranskalainen voimistelija. Hän kuului vuoden 1920 kesäolympialaisissa Antwerpenissä pronssia saaneeseen joukkueeseen. Hän oli aiemmin sijoittunut joukkueineen viidenneksi vuoden 1908 kesäolympialaisissa Lontoossa.Paul Durin Biography and Olympic Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1890 syntyneet Luokka:Vuonna 1955 kuolleet
Uskonto ja politiikka Lähi-idässä

Uskonto ja politiikka Lähi-idässä on vuonna 2002 ilmestynyt Hannu Juusolan ja Heidi Huuhtasen toimittama kirja. Teoksen kustansi Gaudeamus. == Lähteet == == Aiheesta muualla == * Tuomas Martikainen: Ajankohtaista tietoa Lähi-idästä. Agricola 1.7.2002. * Hannu Reime: Turvaa tuonpuoleisesta . Rauhan puolesta 11.9.2002. * Ari Kettunen: Lähi-idän uskontojen ja politiikan vyyhti . Kumppani 25.2.2003. * Hannu Juusola: Uskonnon rooli on vahvistunut Lähi-idän konflikteissa. Teologia.fi 24.9.2007. Luokka:Kirjat uskontotieteestä Luokka:Kirjat kansainvälisestä politiikasta Luokka:Suomalaiset politiikan tietokirjat Luokka:Vuoden 2002 kirjat
Émile Bouchès

Émile Bouchès (3. heinäkuuta 1896 Maubeuge – 12. kesäkuuta 1946 Maubeuge) oli ranskalainen voimistelija. Hän kilpaili vuoden 1920 kesäolympialaisissa Antwerpenissä ja kuului siellä pronssia saaneeseen joukkueeseen.Émile Bouchès Biography and Olympic Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1896 syntyneet Luokka:Vuonna 1946 kuolleet
François Gangloff

François Lucien Gangloff (11. heinäkuuta 1898 Bischheim – 16. maaliskuuta 1979 Strasbourg) oli ranskalainen voimistelija. Hän kilpaili vuoden 1924 kesäolympialaisissa Pariisissa ja sai siellä hopeaa sekä joukkuekilpailussa että sivuttaishypyssä.François Gangloff Biography and Olympic Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1898 syntyneet Luokka:Vuonna 1979 kuolleet
Satymkul Džumanazarov

Satymkul Džumanazarov (, 17. syyskuuta 1951 Bogoslovka, Kara-Buuran raion, Kirgisia – 2. huhtikuuta 2007 KyrgyzNews, 3. huhtikuuta 2007 Biškek, Kirgisia) oli neuvostoliittolainen maratonjuoksija. Džumanazarov sijoittui vuoden 1978 Prahan EM-kisoissa yhdenneksitoista. Kaksi vuotta myöhemmin Džumanazarov juoksi uudeksi Kirgisian-ennätykseksi 2.11.16, jolla sijoittui Neuvostoliiton- mestaruuskisoissa toiseksi. Samalla hän selviytyi monien länsimaiden boikotoimiin vuoden 1980 Moskovan kesäolympialaisiin, joissa saavutti pronssimitalin. Vuoden 1981 Tokion maratonilla hän sijoittui viidenneksi. == Lähteet== Luokka:Neuvostoliittolaiset kestävyysjuoksijat Luokka:Neuvostoliittolaiset olympiamitalistit Luokka:Vuonna 1951 syntyneet Luokka:Vuonna 2007 kuolleet
Albert Séguin

Albert Séguin (8. maaliskuuta 1891 Vienne – 29. toukokuuta 1948 Villefranche-sur-Saône) oli ranskalainen voimistelija, joka kilpaili vuoden 1924 kesäolympialaisissa Pariisissa ja voitti kultamitalin sivuttaishypyssä. Lisäksi hän sai siellä hopeaa joukkuekilpailusta ja köysikiipeilystä.Albert Séguin Biography and Olympic Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiavoittajat Luokka:Vuonna 1891 syntyneet Luokka:Vuonna 1948 kuolleet
Léon Delsarte

Léon Delsarte (19. marraskuuta 1893 Valenciennes – 24. tammikuuta 1963 Valenciennes) oli ranskalainen voimistelija. Hän kuului vuoden 1920 kesäolympialaisissa Antwerpenissä pronssia ja vuoden 1924 kesäolympialaisissa Pariisissa hopeaa saaneeseen joukkueeseen.Léon Delsarte Biography and Olympic Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1893 syntyneet Luokka:Vuonna 1963 kuolleet
Uskonto ja ihmismieli

Uskonto ja ihmismieli: Johdatus kognitiiviseen uskontotieteeseen on vuonna 2008 ilmestynyt Kimmo Ketolan, Ilkka Pyysiäisen ja Tom Sjöblomin toimittama kirja kognitiivisesta uskontotieteestä. Teoksen kustansi Gaudeamus. == Lähteet == == Aiheesta muualla == * Kaarina Koski: Uskonto kognition tuotteena – ja vähän kulttuurinkin. Tieteessä tapahtuu 6/2008. (PDF) Luokka:Kirjat uskontotieteestä Luokka:Suomalaiset tietokirjat Luokka:Vuoden 2008 kirjat
Arthur Hermann

Arthur Alfred Hermann (16. lokakuuta 1893 Mulhouse – 28. maaliskuuta 1958 Belfort) oli ranskalainen voimistelija. Hän kuului vuoden 1920 kesäolympialaisissa Antwerpenissä pronssia ja vuoden 1924 kesäolympialaisissa Pariisissa hopeaa saaneeseen joukkueeseen.Léon Delsarte Biography and Olympic Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1893 syntyneet Luokka:Vuonna 1958 kuolleet
Veijo Heiskanen

Veijo Heiskanen (s. 18. elokuuta 1959 Kuopio) on pitkään Ruotsissa vaikuttanut suomalainen raviohjastaja ja -valmentaja. Hän pitää omaa valmennustallia Vermon raviradalla. Aikaisemmin hän piti tallia Ruotsissa Åbyn raviradan lähistöllä Göteborgin kupeessa. Åbytravet/tränare Heiskasella on sekä Suomen että Ruotsin kansalaisuus. Kuopiossa kotoisin oleva Heiskanen ajoi ensimmäiset lähtönsä Suomessa jo 16-vuotiaana ja saavutti ensimmäiset suurkilpailuvoittonsa 17 vuoden iässä. Hän oli vasta 19-vuotias ohjastaessaan Uno Boyta Pariisin Vincennesissä järjestettävässä Prix d'Amériquessa, jota pidetään maailman suurimpana ravikilpailuna. Vuonna 1981 Heiskanen joutui Oulun Äimärautiolla vakavaan onnettomuuteen. Kiinnityksistään irronnut apuaisa lävisti hänen alavatsansa ja osui lähes Heiskasen sydämeen. Vuonna 1984 hän sai täyteen tuhat voittoa ja pääsi Tuhannen voiton klubiin kaikkien aikojen nuorimpana suomalaisohjastajana.Hippos.fi/Tuhannen voiton klubi Veijo Heiskanen siirtyi Ruotsiin 1980-luvun puolivälissä ja on noussut yhdeksi Ruotsin arvostetuimmista ravivalmentajista. Ruotsin hevosurheilutoimittajat valitsivat hänet vuoden valmentajaksi vuonna 1999.Svenska Hästsportjournalisters Klubb Rahallisesti Heiskasen huippuvuodet ovat olleet 2001 ja 2002, jolloin hänen valmennettavansa ansaitsivat radoilta yli 24 miljoonaa kruunua. Vuonna 2005 Heiskanen ilmoitti lopettavansa raviurheilun terveydellisistä syistä ja sulkevansa 14 henkeä työllistäneen tallinsa. Hän kuitenkin aloitti valmennustoiminnan uudelleen muutamaa vuotta myöhemmin. 1980-luvun lopulla Heiskanen ajoi jonkin aikaa amerikkalais-ruotsalaista Mack Lobellia, jota pidetään yhtenä maailman kaikkien aikojen parhaimmista ravihevosista. Hänen uransa alkuvuosien menestyneimpiä ohjastettavia oli Antti Savolaisen valmentama kuuluisa Keystone Patriot, jota Heiskanen ajoi 1980-luvun alussa. Hän voitti hevosella useita kotimaisia suurkilpailuja sekä ulkomailla muun muassa Prijs der Gigantenin Hollannissa, Sweden Cupin Solvallassa ja Lotteria-ajon Napolissa. Tunnetuin Heiskasen omista hevosista on ollut vuoden 2006 Elitloppet-voittaja Conny Nobell, jonka toinen omistaja oli ruotsalaisohjastaja Björn Goop. Hänellä on myös ollut yhteinen kilpahevonen Kimi Räikkösen kanssa. == Lähteet == == Aiheesta muualla == *Heiskasen tilastoja Suomen Hippoksen sivuilla *Heiskasen tilastoja Ruotsin ATG:n sivuilla Luokka:Suomalaiset raviohjastajat Luokka:Ruotsinsuomalaiset henkilöt Luokka:Vuonna 1959 syntyneet Luokka:Elävät henkilöt Luokka:Suomalaiset ravivalmentajat
Jean Gounot

Jean Gounot (9. huhtikuuta 1894 Nevers – 16. tammikuuta 1978 Villeneuve-Saint-Georges) oli ranskalainen voimistelija. Hän sai vuoden 1924 kesäolympialaisissa Pariisissa hopeamitalit joukkuekilpailussa ja sivuttaishypyssä. Hän kilpaili myös vuoden 1920 kesäolympialaisissa Antwerpenissä ja vuoden 1928 kesäolympialaisissa Amsterdamissa, joista ensin mainitussa hän sai pronssia moniottelussa (yksilökilpailu).Jean Gounot Biography and Olympic Results | Olympics at Sports-Reference.com == Lähteet == Luokka:Ranskalaiset voimistelijat Luokka:Ranskalaiset olympiamitalistit Luokka:Vuonna 1894 syntyneet Luokka:Vuonna 1978 kuolleet
Kuparisonni

Kuparisonni on muinainen kreikkalainen kidutus- ja teloituslaite. Kyseessä oli ontto kuparisonnipatsas, jonka sisään uhri työnnettiin. Kuparisonnin alapuolelle sytytettiin tuli, joka kuumensi sen aiheuttaen uhrin kivuliaan kärventymisen kuparisonnin sisällä. Diodoros Sisilialaisen mukaan ateenalainen Perillos kehitti kuparisonnin ja esitteli sen Falariille, Akragaan tyrannille, uutena mahdollisuutena teloittaa rikollisia. Falaris kiinnostui ajatuksesta ja halusi, että kuparisonni suunnitellaan siten, että siitä lähtevä savu nousisi patsaan sieraimista vihaisten puuskahdusten tavoin, ja uhrin tuskanhuudot muuntautuisivat erilaisten putkien ansiosta vihaisen sonnin mylvinnäksi. Legendan mukaan uhrin poltetut luut ”loistivat kuin jalokivet ja niistä tehtiin rannekoruja”. Halutessaan testata kuparisonnin äänen toimivuutta Falaris työnsi Perilloksen oman keksintönsä sisälle ja kuparisonnin alle sytytettiin tuli. Perillos ei kuitenkaan menehtynyt kuparisonnin sisälle, vaan hänet vapautettiin, ja Perilloksen yhä haaveillessa saavansa palkkion keksinnöstään, työnsi Falaris hänet vain kuitenkin kuolemaansa alas mäen huipulta. Falariksen itsensä kerrotaan kuitenkin saaneen surmansa kuparisonnissa, kun hänet syrjäytti Telemakhos. Tämän jälkeen vihattu kuparisonni heitettiin tarinan mukaan kielekkeeltä mereen. Luokka:Akragas Luokka:Kidutusvälineet Luokka:Teloitusvälineet Luokka:Teloitusmenetelmät
Kanerva (laulaja)

Kanerva (oik. Kanerva Salomaa, o.s. Pasanen, s. 6. helmikuuta 1982 Helsinki) on suomalainen laulaja-lauluntekijä. Kanerva on aloittanut soolouransa vuonna 2009 esittäen omia suomenkielisiä kappaleitaan yhtyeensä kanssa, sekä soolona itseään kitaralla säestäen. Vuonna 2011 Kanerva julkaisi ensi-EP:nsä, jonka kappale "Herra Heinäkuu" soi muun muassa Radio Suomessa ja Radio Helsingissä. Samana vuonna Kanerva lauloi myös Pussikaljaelokuvan avauskappaleen. Marraskuussa 2012 julkaistiin Kanervan single "Kaksi poikaa". Kanervan musiikki on suomenkielistä folkrockia, joka on saanut vaikutteita amerikkalaisesta lauluntekijäperinteestä, mm. Suzanne Vegalta. Kanerva on valmistunut ammattikorkeakoulusta elokuva- ja tv-käsikirjoittajaksi. Hänen esikoisnäytelmänsä Jos oisin jo iso sai kantaesityksensä Teatteri Vantaassa vuonna 2010. Kanerva julkaisi maaliskuussa 2018 debyyttialbumin Paritanssi. Levyn tuottivat yhdessä Kanerva ja Hannu Pikkarainen ja levyn julkaisi Texicalli Records. Ennen albumin julkaisua siltä julkaistiin singlet Kypsiä marjoja, Muiden onni ja Joutomaat. Kanerva myös sanoittaa kappaleita muille artisteille. Kanervan vanhemmat ovat näyttelijä Anne Nielsen ja oopperalaulaja Matti Pasanen. ==Albumit== * Paritanssi (2018) * Kuinka aika pysäytetään (2019) * Perijät (2022) ==Lähteet== ==Aiheesta muualla:== * Kanervan Facebook-sivu. Luokka:Suomalaiset laulaja-lauluntekijät Luokka:Vuonna 1982 syntyneet Luokka:Elävät henkilöt
Manlio Pastorini

Manlio Pastorini (5. toukokuuta 1879 – 8. huhtikuuta 1942 Firenze) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli mukana joukkuekilpailussa voittamassa kultaa.Manlio Pastorini Biography and Olympic Results | Olympics at Sports-Reference.com Vuoden 1906 kesäolympialaisissa eli Välikisoissa Ateenassa Pastorini kuului pronssia saaneeseen joukkueeseen.DatabaseOlympics.com: Manlio Pastorini == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1879 syntyneet Luokka:Vuonna 1942 kuolleet
Ernst Reckeweg

Ernst Heinrich Dietrich Reckeweg (18. huhtikuuta 1873 Ovenstädt, Saksa – 5. syyskuuta 1944 Haddon Heights) oli yhdysvaltalainen voimistelija. Hän kilpaili vuoden 1904 kesäolympialaisissa Saint Louisissa ja voitti siellä kultaa joukkuekilpailussa Philadelphia Turngemeinde -joukkueen jäsenenä.Ernst Reckeweg Biography and Olympic Results | Olympics at Sports-Reference.com Reckeweg muutti Yhdysvaltoihin vuonna 1890 ja oli ammatiltaan pianonvirittäjä. == Lähteet == Luokka:Yhdysvaltalaiset telinevoimistelijat Luokka:Yhdysvaltalaiset olympiavoittajat Luokka:Vuonna 1873 syntyneet Luokka:Vuonna 1944 kuolleet
Stiina Jean

Stiina Jean on suomalainen laulaja, joka osallistui Eurovision laulukilpailun 2002 Suomen karsintaan.http://www.imdb.com/title/tt0393270/ Stiina on toiminut myös taustalaulajana eri levyillä. ==Diskografia== * Is it bad (1991) * Mood For Change (AXR 2003) ==Lähteet== ==Aiheesta muualla== * Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Yhdysvaltain liikenne

Yhdysvaltain liikenne kulkee pitkin teitä, rautateitä, vesiväyliä ja ilmateitse. Lyhyillä matkoilla tärkein kulkuneuvo on henkilöauto, pitemmillä matkoilla lentoliikenne on merkittävässä asemassa. Autolla on ollut merkittävä osa Yhdysvaltain kaupungistumisessa ja se on pääasiallinen kulkuneuvo useimmille. Liittovaltio suunnitteli osavaltiosta toiseen tärkeimpien kaupunkien välillä kulkevien nopeiden moottoriteiden Interstate Highway -järjestelmää 1930-luvulta asti. Ensimmäiset tieosuuden rakennettiin 1940-luvulla, mutta koko verkosto valmistui vasta 2000-luvun alussa. Teiden liittymät on numeroitu, joko järjestyksessä lännestä itään ja etelästä pohjoiseen, tai tien alkupisteestä lasketun mailimäärän mukaan. Järjestelmän pisimmät tiet ovat I-90 Seattlesta Bostoniin ja I-80 San Franciscosta New Jerseyn Teaneckiin; kumpikin näistä on noin 5 000 km pitkä. Ajokortin saamisen edellytykset vaihtelevat osavaltioittain. Toisaalla ajokortti-ikä on 16, toisaalla 18 vuotta, ja joissakin osavaltioissa ajo-opetuksen voi aloittaa jo 14-vuotiaana. New Yorkin metro on yksi maailman käytetyimmistä maanalaisista liikenneverkostoista, nykyisin kuudennella sijalla Tokion, Moskovan, Soulin, Shanghain ja Pekingin jälkeen. Rautatie on henkilöliikenteessä asukaslukuun nähden varsin vähän käytetty. Rautateitä maassa on 240 000 kilometriä. Sen pääasiallinen käyttötarkoitus on rahtiliikenne. Amtrak hoitaa pitkän matkan matkustajaliikennettä, mutta monissa suurissa kaupungeissa on lisäksi lähijunaliikennettä. Pitkän matkan linja-autoyhtiöistä tunnetuin on Greyhound. Lyhyet matkat tehdään yleensä henkilöautoilla, pitkät lentokoneilla. Matkustajamäärillä mitattuna 17 maailman 30:stä vilkkaimmasta lentoasemasta on Yhdysvalloissa, mukaan lukien maailman vilkkain Atlantan kansainvälinen lentoasema Hartsfield-Jackson.Airports Council International, Passanger Traffic 2004 final , 12. heinäkuuta 2005. Luettu 17. toukokuuta. Rahtimäärillä mitattuna 11 maailman 30:stä vilkkaimmasta lentokentästä oli Yhdysvalloissa, mukaan lukien maailman toiseksi vilkkain Memphisin kansainvälinen lentoasema.Cargo Traffic 2010 Airports council International 2011 Kaikkiaan Yhdysvalloissa on 15079 lentokenttää, enemmän kuin missään muussa maailman valtiossa. Yhdysvaltojen kauppalaivastoon kuuluu 418 alusta. Lisäksi yli 700 muihin maihin rekisteröityä alusta on yhdysvaltalaisessa omistuksessa. Suurimmat rahtisatamat ovat Baton Rouge, Corpus Christi, Houston, Long Beach, Los Angeles, New Orleans, New York, Plaquemines, Tampa ja Texas City. Risteilyalusten lähtöpaikkoina toimivat Miami (2,03 miljoonaa matkustajaa vuonna 2009, Florida), Port Everglades (1,3 miljoonaa, Florida), Port Canaveral (1,2 miljoonaa, Florida), Seattle (430 000, Washington) ja Long Beach (415 000). == Lähteet == *
James Zealey

James Edward Zealey (7. maaliskuuta 1868 Mile End – 1934 Paddington) oli brittiläinen jalkapalloilija, joka edusti Upton Park FC:ia. Hän kilpaili vuoden 1900 kesäolympialaisissa Pariisissa, jossa hän oli mukana voittamassa kultaa ja teki yhden maalin. Hän oli varsinaiselta ammatiltaan lukkoseppä.James Zealey Biography and Olympic Results | Olympics at Sports-Reference.com == Lähteet == Luokka:Englantilaiset jalkapalloilijat Luokka:Brittiläiset olympiavoittajat Luokka:Vuonna 1868 syntyneet Luokka:Vuonna 1934 kuolleet
Thoralf Hagen

Thoralf Hagen (22. syyskuuta 1887 Oslo – 7. tammikuuta 1979 Oslo) oli norjalainen soutaja. Hän edusti Christiania Roklubia. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia sekä perämiehellisessä nelikossa että kahdeksikossa.Thoralf Hagen Biography and Olympic Results | Olympics at Sports-Reference.com == Lähteet == Luokka:Norjalaiset soutajat Luokka:Norjalaiset olympiamitalistit Luokka:Vuonna 1887 syntyneet Luokka:Vuonna 1979 kuolleet
Tollef Tollefsen

Tollef Tollefsen (2. kesäkuuta 1885 Stavanger – 28. maaliskuuta 1963 Stavanger) oli norjalainen soutaja, joka edusti Stavanger Roklubia. Hän kilpaili vuoden 1920 kesäolympialaisissa Antwerpenissä, jossa hän oli mukana saamassa pronssia kahdeksikossa.Tollef Tollefsen Biography and Olympic Results | Olympics at Sports-Reference.com == Lähteet == Luokka:Norjalaiset soutajat Luokka:Norjalaiset olympiamitalistit Luokka:Vuonna 1885 syntyneet Luokka:Vuonna 1963 kuolleet
Giovanni Scatturin

Giovanni Scatturin (30. toukokuuta 1893 Venetsia, Italia – 11. lokakuuta 1951 Rosario, Argentiina) oli italialainen soutaja. Hän voitti vuoden 1920 kesäolympialaisissa Antwerpenissä kultaa perämiehellisessä kaksikossa. Vuoden 1924 kesäolympialaisissa Pariisissa hän kilpaili jälleen siinä ja sai hopeaa.Giovanni Scatturin Biography and Olympic Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiavoittajat Luokka:Vuonna 1893 syntyneet Luokka:Vuonna 1951 kuolleet
Ercole Olgeni

Ercole Olgeni (11. joulukuuta 1883 Venetsia – 14. heinäkuuta 1947 Venetsia) oli italialainen soutaja. Hän voitti vuoden 1920 kesäolympialaisissa Antwerpenissä kultaa perämiehellisessä kaksikossa. Kesäolympialaisissa 1924 Pariisissa hän kilpaili jälleen siinä ja sai hopeaa.Ercole Olgeni Biography and Olympic Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiavoittajat Luokka:Vuonna 1883 syntyneet Luokka:Vuonna 1947 kuolleet
Pietro Annoni

Pietro Annoni (14. joulukuuta 1886 Milano – 19. huhtikuuta 1960 Milano) oli italialainen soutaja. Hän kilpaili vuoden 1920 kesäolympialaisissa Antwerpenissä ja sai siellä hopeaa kaksikossa.Pietro Annoni Biography and Olympic Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1886 syntyneet Luokka:Vuonna 1960 kuolleet
Erminio Dones

Erminio Dones (14. huhtikuuta 1897 Milano – 25. huhtikuuta 1945) oli italialainen soutaja. Hän vuoden 1920 kesäolympialaisissa Antwerpenissä ja sai siellä hopeaa kaksikossa.Erminio Dones Biography and Olympic Results | Olympics at Sports-Reference.com == Lähteet == Luokka:Italialaiset soutajat Luokka:Italialaiset olympiamitalistit Luokka:Vuonna 1897 syntyneet Luokka:Vuonna 1945 kuolleet
Carl Folcker

Carl Wilhelm Folcker (28. maaliskuuta 1889 Filipstad – 3. heinäkuuta 1911 Karlstad) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa. == Lähteet == Luokka:Ruotsalaiset voimistelijat Luokka:Ruotsalaiset olympiavoittajat Luokka:Vuonna 1889 syntyneet Luokka:Vuonna 1911 kuolleet